বাংলাদেশের বিপক্ষে প্রথম ওয়ানডেতে ২৭২ রানের টার্গেটে নেমে সতর্ক ব্যাটিং শুরু করে জিম্বাবুয়ে। মাশরাফি মুর্তজা ও মেহেদী হাসান মিরাজের বলে দেখেশুনে খেলতে থাকেন দুই ওপেনার কেপাস ঝুওয়াও ও হ্যামিল্টন মাসাকাদজা। তবে একপ্রান্তে ঝড় তোলেন ঝুওয়াও। শেষ পর্যন্ত বল হাতে নিয়েই তাকে ক্রিজ থেকে বিদায় করলেন মোস্তাফিজুর রহমান। প্রথম বলটি ওয়াইড দেওয়ার পর এই ওপেনারকে বোল্ড করেন তিনি। ৪৮ রানে প্রথম উইকেট হারায় জিম্বাবুয়ে। ২৪ বলে ৪টি চার ও ২ ছয়ে ৩৫ রান করেন ঝুওয়াও।